钦定古今图书集成/明伦汇编/氏族典/第569卷 > 《郑樵通志》 > 裴满亨
## 钦定古今图书集成/明伦汇编/氏族典/第569卷 > 《郑樵通志》 > 裴满亨

按《金史裴满亨传》：“亨字仲通，本名河西临潢府人。其
先居辽海。祖虎山者，天辅间移屯东受降城，以御夏
人，后徙居临潢。亨性敦敏，习儒，大定间充奉职，二十
八年擢第，升奉御。章宗即位，擢监察御史，三迁同知
大名府事。承安四年，改河南路按察副使。泰和五年，
改安武军节度使，转河南北路按察使，卒于官。亨性”
谨密，出入宫禁数年，谠议忠言，多所裨益，所历州郡，
皆有政绩可纪云。